कहा- अश्विन का मुझ पर शुरू से ही क्रश था, पूरा स्कूल यह जानता था
Cricketer Ravichandran Ashwin Wife Prithi  राजस्थान रॉयल्स के ऑफ स्पिन ऑलराउंडर रविचंद्रन अश्विन इस सीजन में अब तक 9 मैचों में 13 विकेट लिए हैं। वहीं अपनी टीम के लिए लगातार अच्छा प्रदर्शन कर रहें हैं।
राजस्थान रॉयल्स के ऑफ स्पिन ऑलराउंडर रविचंद्रन अश्विन इस सीजन में अब तक 9 मैचों में 13 विकेट लिए हैं। अश्विन अपनी टीम के लिए लगातार अच्छा प्रदर्शन कर रहें हैं। अश्विन की पत्नी प्रीति नारायणन सालों से उनकी बहुत बड़ी स्ट्रेंथ और सपोर्टिव सिस्टम रही हैं। वह भले ही हर मैच देखने स्टेडियम नहीं पहुंचती हो, लेकिन वह टीवी पर आर अश्विन के हर मैच देखती है।
प्रीति हाल ही में जियो सिनेमा पर मैच सेंटर लाइव के हैंगआउट शो पर आई थीं। इस शो की होस्ट सानिया मिर्जा, वेदा कृष्णमूर्ति और दानिश सैत थीं। प्रीति ने शो में चर्चा के दौरान अश्विन के साथ अपने रिश्ते के बारे में बात की।
हमने एक ही स्कूल में पढ़ाई की - प्रीति
प्रीति ने कहा, 'हमने एक ही स्कूल में पढ़ाई की है। हम तभी से एक-दूसरे को जानते हैं। हम एक-दूसरे को सातवीं कक्षा से जानते थे। उनका मुझ पर शुरू से ही बहुत क्रश था, और पूरा स्कूल यह जानता था। वह क्रिकेट में अपना करियर बनाने के लिए दूसरे स्कूलों में चले गए और हम जन्मदिन, पड़ोस, इस तरह से एक-दूसरे के संपर्क में रहे।
लेकिन फिर, हम बड़े हुए और फिर से हमारी मुलाकात हुई। जब मैं चेन्नई सुपर किंग्स (CSK) का अकाउंट संभाल रही थी, तब मेरी उनसे दोबारा मुलाकात हुई, और अचानक से मैंने उन्हें एक छह फुट के क्रिकेटर के रूप में देखा।'
साथ ही प्रीति ने यह भी बताया कि आश्विन ने उन्हें कैसे प्रपोज किया था। प्रीति ने आगे कहा, 'एक बार वह मुझे क्रिकेट के मैदान में ले गया और कहा मैंने अपनी लाइफ में सिर्फ तुमको ही पसंद किया है और यह 10 सालों में नहीं बदला है।'
13 नवंबर 2011 को शादी के बंधन में बधे थे आश्विन-प्रीति 
आर अश्विन ने 13 नवंबर 2011 को प्रीति नारायण से शादी की थी। उन्होंने पूरे रिति-रिवाजों के साथ शादी की थी। उनकी शादी में बहुत ज्यादा लोग शामिल नहीं हुए थे। आश्विन की दो बेटियां हैं। जिनका नाम अकीरा और आध्या है। 
